**Montcalm** oli Ranskan laivaston La Galissonnière -luokan kevyt risteilijä toisessa maailmansodassa. Alus oli nimetty Louis-Joseph de Montcalmin mukaan.

Valmistus
---------

*Pääartikkeli: La Galissonnière -luokka (risteilijä)*
Alus tilattiin Société Nouvelle des Forges et Chantiers de la Méditerranéelta La Seyne-sur-Meristä, missä köli laskettiin 15. marraskuuta 1933. Alus laskettiin vesille 26. lokakuuta 1935 ja valmistui 15. marraskuuta 1937.

Palvelus
--------

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:French cruiser Montcalm 

Palvelukseenoton ja koeajojen päätyttyä alus liitettiin Brestiin sijoitettuun 4. risteilijäviirikköön. Ennen toista maailmansotaa alus oli tammikuusta 1938 alkaen kaksi kuukautta Saigonissa Ranskan Indokiinassa. Palattuaan Ranskaan, jossa se liitettiin Ranskan Atlantin laivastoon, aluksen rauhan ajan palvelukseen kuului muun muassa Yrjö VI:n kruunajaisten laivastokatselmus Calaisissa heinäkuussa 1938. Alus oli 1939 New Yorkin maailmannäyttelyssä edustamassa Ranskaa.

Ranskan julistettua sodan Saksalle alus kuului Force de Raidin 2. laivueeseen ja se aloitti partioinnin Atlantilla sekä saattueiden suojaamisen. Alus osallistui Saksan laivaston taisteluristeilijöiden *Scharnhorstin* ja *Gneisenaun* etsintöihin, niiden upotettua Pohjanmerellä Britannian kuninkaallisen laivaston apuristeilijän *HMS Rawalpindin*.

Huhtikuussa 1940 alus palasi huollosta, jonka jälkeen se sijoitettiin Ranskan Skandinavian joukkojen lippulaivaksi, missä tehtävässä se korvasi vaurioituneen *Émile Bertinin*. Alus osallistui tehtävänsä aikana muun muassa huhtikuun lopulla *HMS Devonshiren* kanssa Namsoksen evakuointiin. Toukokuussa alus palasi Force de Raidiin, jonka mukana alus siirtyi Algeriin. Alus palasi Touloniin Britannian kuninkaallisen laivaston hyökättyä Mers-el-Kebiriin.

Alus lähti 9. syyskuuta Toulonista sisaralustensa *Gloiren* ja *Georges Leyguesin* kanssa. Alukset läpäisivät Gibraltarinsalmen kohtaamatta brittejä. Tankattuaan Casablancassa osasto jatkoi edelleen Dakariin, jonne ne saapuivat 14. syyskuuta. Osasto jatkoi matkaansa 18. syyskuuta kohti etelää tavoitteenaan Libreville, mutta se kohtasi brittiläisen laivasto-osaston. *Montcalm* ja *Georges Leygues* pakenivat briteiltä palaten Dakariin, jossa ne avustivat sataman puolustamisessa 23.-25. syyskuuta.

Seuraavien kahden vuoden aikana aluksen osallistuminen sotatoimiin oli vähäistä lukuun ottamatta ranskalaisen *Fort de Francen* takaisin valtausta huhtikuussa 1941. Liittoutuneiden noustua maihin Pohjois-Afrikassa ja Saksan miehitettyä Vichyn Ranskan alus siirtyi Ranskan laivaston mukana liittoutuneisiin.

Alus modernisoitiin helmikuusta elokuuhun 1943 Philadelphiassa, jossa konehuone kunnostettiin, lentokoneiden vaatimat tilat ja laitteet korvattiin kevein ilmatorjunta-asein. Alus siirrettiin Dakariin, mistä se etsi Atlantilta akselivaltojen saarronmurtajia. Alus siirrettiin kesäkuussa 1944 Normandian maihinnousuun ja elokuussa Etelä-Ranskan maihinnousuun. Sen sotatoimet päättyivät Rivieran rannikkokohteiden tulittamiseen maaliskuussa 1945.

*Montcalm* modernisoitiin toukokuusta 1945 tammikuuhun 1946 Chantiers de la Seynen telakalla. Se oli 1955 Indokiinassa. Alus poistettiin palveluksesta ja sijoitettiin 1. toukokuuta 1957 reserviin Tunisiassa. Alus hinattiin 1959 Touloniin, jossa se oli sukellusvenekoulun majoitusaluksena. Alus todettiin käyttökelvottomaksi 31. joulukuuta 1969 ja nimettiin *Q457:ksi*. Alus siirrettiin romutettavaksi.

Lähteet
-------

* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Whitley, M. J.: *Cruisers of World War Two - an international encyclopedia*. Lontoo: Arms and Armour, 1996. ISBN 1-86019-874-0. (englanniksi)

### Viitteet

1. ↑  Whitely, M. J. s. 43

Ranskan laivaston alusluokat II maailmansodassa

|  |  |
| --- | --- |
| Lentotukialukset | FS Béarn•JoffreX |
| Taistelulaivat ja -risteilijät | Courbet•Bretagne•Dunkerque•Richelieu•AlsaceX |
| Raskaat risteilijät | Duquesne•Suffren•FS Algérie |
| Kevyet risteilijät | Duguay-Trouin•FS Jeanne d'Arc•FS Émile Bertin•La Galissonnière • FS De Grasse |
| Miinalaivat | FS Pluton |
| Contre-torpilleus | Chacal•Guépard•Aigle•Vauquelin•Fantasque•Mogador |
| Hävittäjät | Bourrasque•Adroit•Hardi |
| Sukellusveneet | Requin•Sirène•Ariane•Circé•Redoutable•Saphir•*FS Surcouf*•Argonaute•Diane•Orion•Minerve•Aurore |
| Vesilentokoneiden emälaivat | FS Commandant Teste |

|  |
| --- |
| X peruutettu |